

**โครงการ ปีการศึกษา 2565**

**โรงเรียนศรีสำโรงชนูปถัมภ์ อำเภอศรีสำโรง จังหวัดสุโขทัย**

**ชื่อโครงการ** โครงการดูแลสวัสดิการและสวัสดิภาพนักเรียน การประกันอุบัติเหตุนักเรียน **(รหัส 107)**

**ฝ่าย** บริหารงบประมาณ

**ลักษณะโครงการ** โครงการใหม่

**สนองนโยบายของสำนักงานคณะกรรมการศึกษาขั้นพื้นฐาน**  นโยบายจุดเน้นที่ 2

**สนองตัวชี้วัดโรงเรียนมาตรฐานสากล** เป้าหมายที่ **-**

**สนองกลยุทธ์โรงเรียน** ข้อที่ 6

**สนองมาตรฐานการศึกษาขั้นพื้นฐาน** มาตรฐานที่ 2

**ผู้รับผิดชอบโครงการ**  นางสาวภัทรสุดา เนียมดวง

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. หลักการและเหตุผล**

ปัจจุบันอุบัติเหตุเกิดขึ้นได้กับชีวิตประจำวันในรูปแบบที่หลากหลายและบ่อยครั้ง บางครั้งอาจเกิดการสูญเสียต่อชีวิตและทรัพย์สินเกินกว่าจะป้องกันได้ การระมัดระวังดูแลเป็นทางหนึ่งที่ช่วยป้องกันหรือลดความรุนแรงได้ แต่สำหรับสถานศึกษาที่มีนักเรียนจำนวนมาก และมีกิจกรรมพัฒนาคุณภาพผู้เรียนตามนโยบาย เรียนฟรี 15 ปี อย่างมีคุณภาพ ซึ่งมีกิจกรรมที่ต้องทัศนศึกษานอกสถานที่ อย่างน้อย 1 ครั้ง มีกิจกรรมพัฒนาผู้เรียน กิจกรรมค่ายพักแรมลูกเสือ เนตรนารี ค่ายอบรมคุณธรรมฯ และค่ายอื่นๆ รวมทั้งมีการเข้าร่วมแข่งขันทักษะทางวิชาการ การแข่งขันกีฬาของนักเรียน ทั้งภายในและภายนอกสถานศึกษา ทั้งนี้ตามระเบียบกระทรวงศึกษาธิการ ว่าด้วยการพานักเรียนและนักศึกษาไปนอกสถานศึกษา พ.ศ.2562 ต้องคำนึงถึงความปลอดภัยในการเดินทางและการพักแรมเป็นอันดับแรก เพื่อการคุ้มครองความปลอดภัยในชีวิตและร่างกายของนักเรียน ในการพานักเรียนไปนอกสถานศึกษา ให้สถานศึกษาจัดให้มีการประกันภัยในกับนักเรียน

ดังนั้น โรงเรียนศรีสำโรงชนูปถัมภ์ จึงจัดทำโครงการดูแลสวัสดิการและสวัสดิภาพนักเรียน ประกันอุบัติเหตุนักเรียน ของโรงเรียนขึ้น ซึ่งโรงเรียนได้ตระหนักเห็นถึงความสำคัญของสุขภาพ ความปลอดภัยของนักเรียน การทำประกันอุบัติเหตุให้แก่นักเรียน จึงมีความจำเป็นอย่างยิ่งในการช่วยชดเชยและบรรเทาการสูญเสียให้แก่นักเรียน โดยมีการเก็บเงินค่าประกันอุบัติเหตุเป็นรายปี ปีละ 160 บาท ต่อปี ต่อคน ในภาคเรียนที่ 1 ของปีการศึกษานั้น ทั้งนี้ไม่สามารถทำประกันอุบัติเหตุเป็นรายครั้งหรือรายกิจกรรมได้ตามผลประโยชน์ที่นักเรียนจะได้รับ ทางโรงเรียนจึงจัดทำประกันอุบัติเหตุนักเรียนเป็นรายปี เพื่อคุ้มครองสวัสดิภาพความปลอดภัยในชีวิตและร่างกายของนักเรียนตลอดทั้งปีการศึกษานั้น ให้เป็นไปตามระบบที่ถูกต้อง ในปีงบประมาณ 2565 ต่อไป

**2. วัตถุประสงค์**

1.เพื่อให้นักเรียน บุคลากรทางการศึกษา ที่ได้รับอุบัติเหตุสามารถเรียกรับเงินชดเชยค่าสินไหมเพื่อบรรเทาความสูญเสียที่เกิดขึ้นได้

**3. เป้าหมาย**

**เป้าหมายเชิงปริมาณ**

1. นักเรียน และบุคลากรทางการศึกษา ที่ได้รับอุบัติเหตุสามารถเรียกรับเงินชดเชยค่าสินไหมเพื่อ บรรเทาความสูญเสียที่เกิดขึ้นได้ 100 % ตามเงื่อนไขของการประกันอุบัติเหตุนักเรียน

**เป้าหมายเชิงคุณภาพ**

1. ส่งผลให้ นักเรียน และบุคลากรทางการศึกษา มีความพึงพอใจที่ใช้บริการการเรียกรับเงินชดเชย ค่าสินไหม อันเกิดจากอุบัติเหตุ ตามเงื่อนไขของการประกันอุบัติเหตุ

**4. สถานที่ดำเนินการ**

โรงเรียนศรีสำโรงชนูปถัมภ์

**5. กิจกรรม/ระยะเวลาการดำเนินการ**

|  |  |  |  |
| --- | --- | --- | --- |
| **ที่** | **กิจกรรม** | **ระยะเวลาดำเนินงาน** | **ผู้รับผิดชอบ** |
| 1 | กิจกรรมที่ 1 | ไตรมาสที่ 1-ไตรมาสที่ 4 | นางสาวภัทรสุดา เนียมดวง |
| 2 | กิจกรรมที่ 2 | ไตรมาสที่ 1-ไตรมาสที่ 4 | นางสาวภัทรสุดา เนียมดวง |

ไตรมาสที่ 1 1 เม.ย. 65 - 30 มิ.ย. 65

ไตรมาสที่ 2 1 ก.ค. 65 - 30 ก.ย. 65

ไตรมาสที่ 3 1 ต.ค. 65 - 31 ธ.ค. 65

ไตรมาสที่ 4 1 ม.ค. 66 - 31 มี.ค. 66

**6. งบประมาณ**

เงินงบประมาณ 182,400 บาท

อื่น ๆ..... 182,400...บาท

**7. รายละเอียดการใช้งบประมาณ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ที่** | **กิจกรรมและคำชี้แจงการใช้งบประมาณ** | **งบประมาณจำแนกตามรายการและกิจกรรม** | | | **งบประมาณ** | | | | **รวม** |
| **ตอบแทน** | **ใช้สอย** | **วัสดุ** | **อุด**  **หนุน** | **เรียนฟรี** | **รายได้สถานศึกษา** | **อื่นๆ** |
| กิจกรรมที่ 1 | 1.ประชุมกรรมการสถานศึกษาชี้แจงวัตถุประสงค์ในการเก็บเงินค่าประกันอุบัติเหตุนักเรียน คนละ 160 บาทต่อปี  2. ขอมติการเก็บเงินประกันอุบัติเหตุนักเรียนจากกรรมการสถานศึกษา  3. ขออนุมัติจากสำนักงาน  เขตพื้นที่การศึกษา |  |  |  |  |  |  |  |  |
| กิจกรรมที่ 2 | 1. ประชุมผู้ปกครองชี้แจงวัตถุประสงค์การเก็บเงินประกันอุบัติเหตุจากนักเรียน คนละ 160 บาท ต่อปี  2. ขอมติการเก็บเงินประกันอุบัติเหตุนักเรียนจากผู้ปกครอง  3. รับเงินประกันอุบัติเหตุตามมติที่ประชุมผู้ปกครอง  จำนวนนักเรียน 1,140 คน  4. จัดทำประกันอุบัติเหตุให้แก่นักเรียนและบุคลากรทางการศึกษา  5. เบิกจ่ายค่าชดเชยสินไหมให้กับนักเรียนที่ได้รับอุบัติเหตุ |  |  |  |  |  |  | 182,400 |  |
| รวมทั้งสิ้น | | | | | | | | | 182,400 |
| รวมกิจกรรมที่ 1 และ กิจกรรมที่ 2 | | | | | | | | | 182,400 |

**หมายเหตุ ขอถัวจ่ายทุกรายการ**

**8. การประเมินผล**

|  |  |  |
| --- | --- | --- |
| **ตัวชี้วัดความสำเร็จ** | **วิธีวัด/การประเมิน** | **เครื่องมือที่ใช้** |
| **ผลผลิต ( Outputs )**  นักเรียน และบุคลากรทางการศึกษา ที่ได้รับอุบัติเหตุสามารถเรียกรับเงินชดเชยค่าสินไหม เพื่อบรรเทาความสูญเสียที่เกิดขึ้นได้ 100 % ตามเงื่อนไขของการประกันอุบัติเหตุนักเรียน | ตรวจสอบ | แบบสอบถาม  ความคิดเห็น |
| **ผลลัพธ์ (Outcomes)**  นักเรียน และบุคลากรทางการศึกษา มีความพึงพอใจที่ใช้บริการการเรียกรับเงินชดเชย ค่าสินไหม อันเกิดจากอุบัติเหตุ ตามเงื่อนไขของการประกันอุบัติเหตุ | ตรวจสอบ | แบบสอบถามความ  พึงพอใจ |

**9. ผลที่คาดว่าจะได้รับ**

นักเรียนทุกคน ได้รับการดูแลด้านสวัสดิการ และความคุ้มครองสวัสดิภาพของนักเรียนตลอดทั้งปีการศึกษา

(นางสาวภัทรสุดา เนียมดวง)

ผู้เสนอโครงงาน

(นางสาวสโรชินทร์ ประสมศรี)

หัวหน้าฝ่ายบริหารงบประมาณ

ผู้เห็นชอบโครงการ

(นางสาวอัมพวัน ด่วนเดิน)

รองผู้อำนวยการฝ่ายบริหารงบประมาณ

ผู้เห็นชอบโครงการ

(นายพัฒนพงษ์ สีกา)

ผู้อำนวยการโรงเรียนศรีสำโรงชนูปถัมภ์

ผู้อนุมัติโครงการ

**รายละเอียดค่าใช้จ่าย**

**โครงการดูแลสวัสดิภาพนักเรียน การประกันอุบัติเหตุนักเรียน (รหัส 108)**

**ฝ่าย บริหารงบประมาณ**

**งบประมาณที่ได้รับ จำนวน**  **182,400 บาท ปีการศึกษา 2565**

**---------------------------------------------------------**

**กิจกรรมที่ 1**

|  |  |  |  |  |  |
| --- | --- | --- | --- | --- | --- |
| **ที่** | **รายการ** | **จำนวน**  **หน่วย** | **ราคา**  **ต่อหน่วย** | **รวม**  **เป็นเงิน** | **แหล่ง**  **งบประมาณ** |
| 1 | เงินค่าประกันอุบัติเหตุ | 1,140 คน | 160 | 182,400 | - |
| **รวมเงินทั้งสิ้น** | | | | 182,400 | - |
|  | | | | | |